agnáya evaìnaṃ juhoti sómāya svāhéti sómāyaivaìnaṃ juhotyapām módāya svāhétyadbhyá evaìnaṃ juhoti savitre svāhéti savitrá evaìnaṃ juhoti vāyáve svāhéti vāyáva evaìnaṃ juhoti víṣṇave svāhéti víṣṇava evaìnaṃ juhotī́ndrāya svāhetī́ndrāyaivaìnaṃ juhoti bŕ̥haspátaye svāhéti bŕ̥haspátaya evaìnaṃ juhoti mitrā́ya svāhéti mitrā́yaivaìnaṃ juhoti váruṇāya svāhéti váruṇāyaivaìnaṃ juhotyetā́vanto vai sárve devāstébhya evaìnaṃ juhoti párācīrjuhoti párāṅiva vaí svargó lokáḥ svargásya lokásyābhíjityai